વડા પ્રધાન નરેન્દ્ર મોદીની સરાહના કરતાં વિવેક ઑબેરૉયે કહ્યું હતું કે તેઓ જ્યારે ગુજરાતના મુખ્ય પ્રધાન હતા ત્યારે મેં અહીં ઇન્વેસ્ટમેન્ટ કર્યું હતું. તેણે ગુજરાતીઓની વેપારી તરીકેની સ્કિલની પ્રશંસા કરી હતી. ગૌરવવંતા ગુજરાતી અવૉર્ડના આયોજક અત્રીશ ત્રિવેદી અને ગ્રીષ્મા ત્રિવેદીએ વિવેકનું ખાસ સન્માન કર્યું હતું. ઉલ્લેખનીય બાબત એ હતી કે આ સમારંભમાં બૉલીવુડની જાજરમાન અભિનેત્રી ઐfવર્યા રાય બચ્ચન પણ ગેસ્ટ ઑફ ઑનર તરીકે ઉપસ્થિત રહી હતી અને અભિનેતા રણદીપ હૂડા સાથે આ સમારંભમાં ‘સરબજિત’નું પ્રમોશન કર્યું હતું.